Na temelju članka 107. Zakona o odgoju i obrazovanju srednjih škola (NN 87/08., 86/08., 92/10., 105/10., 90/11., 16/12., 86/12., 126/12., 94/13. i 152/14.) Đački dom, Požega raspisuje:

**N A T J E Č A J**

**za radno mjesto**

1. Tajnik/Tajnica doma – 1 izvršitelj na puno neodređeno radno vrijeme

UVJETI:

* Prema općim uvjetima za zasnivanje radnog odnosa, sukladno općim propisima o radu i odredbama Zakona o osnovnoj i srednjoj školi,
* Završeni sveučilišni diplomski studij pravne struke ili specijalistički diplomski studij javne uprave,
* preddiplomski stručni studij upravne struke u skladu s člankom 105. stavkom 16. Zakona o odgoju i obrazovanju u osnovnoj i srednjoj školi.

Uz potpisanu zamolbu na natječaj kandidati su dužni dostaviti sljedeću dokumentaciju:

* Životopis,
* Preslika dokaza o stručnoj spremi,
* Preslika domovnice,
* Preslika rodnog lista,
* Potvrda o podatcima evidentiranim u matičnoj evidenciji HZMO,
* Uvjerenje o nekažnjavanju (ne starija od 6 mjeseci)

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložit dokaze o pravu na koje se poziva.

Prijave s dokazima o ispunjavanju uvjeta dostavljaju se u roku od 8 dana od dana objave natječaja na mrežnim stranicama i oglasnim pločama Đačkog doma i Hrvatskog zavoda za zapošljavanje.

Na natječaj se, pod jednakim uvjetima, mogu prijaviti osobe oba spola.

Nepravodobne i nepotpune prijave neće se razmatrati.

Prijave dostaviti na adresu: Đački dom, Požega, Ratarnička 2, 34 000 Požega, s naznakom „za natječaj tajnika/tajnicu doma“.

O rezultatima natječaja kandidati će biti pismeno obaviješteni u zakonskom roku.